CELEX: 32012B0566
Language: el
Date: 2012-05-10 00:00:00
Title: 2012/566/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αστυνομικής Ακαδημίας για το οικονομικό έτος 2010

17.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 286/156
            
         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αστυνομικής Ακαδημίας για το οικονομικό έτος 2010
   (2012/566/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τους τελικούς ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2010,
            
         
               —
            
            
               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2010, συνοδευόμενη από τις απαντήσεις της Ακαδημίας (1),
            
         
               —
            
            
               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),
            
         
               —
            
            
               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδιαίτερα το άρθρο 185,
            
         
               —
            
            
               έχοντας υπόψη την απόφαση 2005/681/ΔΕΥ του Συμβουλίου, της 20ής Σεπτεμβρίου 2005, για την ίδρυση της Ευρωπαϊκής Αστυνομικής Ακαδημίας (ΕΑΑ) (3), και ιδιαίτερα το άρθρο 16,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
            
         
               —
            
            
               έχοντας υπόψη την απόφαση της Επιτροπής C(2011)4680 της 30ής Ιουνίου 2011 με την οποία συναινεί σε εξαίρεση την οποία ζήτησε η Ευρωπαϊκή Αστυνομική Ακαδημία από τον κανονισμό (ΕΚ, Ευρατόμ) αριθ. 2343/2002,
            
         
               —
            
            
               έχοντας υπόψη την έκθεση της Ευρωπαϊκής Αστυνομικής Ακαδημίας, της 12ης Ιουλίου 2010, σχετικά με την επιστροφή ιδιωτικών δαπανών (10/0257/KA),
            
         
               —
            
            
               έχοντας υπόψη τον εξωτερικό έλεγχο τον οποίο ανέθεσε η Ευρωπαϊκή Αστυνομική Ακαδημία (αριθ. σύμβασης CEPOL/2010/001) σχετικά με την επιστροφή ιδιωτικών δαπανών,
            
         
               —
            
            
               έχοντας υπόψη την τελική έκθεση σχετικά με την εξωτερική αξιολόγηση πενταετίας της Ευρωπαϊκής Αστυνομικής Ακαδημίας (αριθ. σύμβασης CEPOL/CT/2010/002),
            
         
               —
            
            
               έχοντας υπόψη την ετήσια έκθεση δραστηριοτήτων της Γενικής Διεύθυνσης Δικαιοσύνης, Ελευθερίας και Ασφάλειας για το 2009,
            
         
               —
            
            
               έχοντας υπόψη την 4η έκθεση προόδου της Ευρωπαϊκής Αστυνομικής Ακαδημίας σχετικά με την εκτέλεση του πολυετούς σχεδίου δράσης (ΠΕΣ) για την περίοδο 2010-2014,
            
         
               —
            
            
               έχοντας υπόψη την έκθεση του Ελεγκτικού Συνεδρίου σχετικά με την εκτέλεση του πολυετούς σχεδίου δράσης (ΠΕΣ) για την περίοδο 2010-2014,
            
         
               —
            
            
               έχοντας υπόψη το σημείωμα της Υπηρεσίας Εσωτερικού Ελέγχου (IAS) με ημερομηνία 4 Ιουλίου 2011 [αριθ. αναφοράς (2011) 722479] για την 3η έκθεση προόδου σχετικά με την εκτέλεση του πολυετούς σχεδίου δράσης (ΠΕΣ) της Ευρωπαϊκής Αστυνομικής Ακαδημίας για την περίοδο 2010-2014,
            
         
               —
            
            
               έχοντας υπόψη την έκθεση και τα παραρτήματά της της Ευρωπαϊκής Αστυνομικής Ακαδημίας σχετικά με την εφαρμογή του ψηφίσματος του Ευρωπαϊκού Κοινοβουλίου με τίτλο «Απαλλαγή 2009: Ευρωπαϊκή Αστυνομική Ακαδημία»,
            
         
               —
            
            
               έχοντας υπόψη την έκθεση της Ευρωπαϊκής Αστυνομικής Ακαδημίας σχετικά με την εφαρμογή του εγχειριδίου προμηθειών για την περίοδο 1η Ιουλίου 2010 – 1η Ιουλίου 2011 και το παράρτημά της,
            
         
               —
            
            
               έχοντας υπόψη το άρθρο 77 και το παράρτημα VI του Κανονισμού του,
            
         
               —
            
            
               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0119/2012),
            
         
               1.
            
            
               χορηγεί απαλλαγή στον διευθυντή της Ευρωπαϊκής Αστυνομικής Ακαδημίας για την εκτέλεση του προϋπολογισμού της Ακαδημίας για το οικονομικό έτος 2010·
            
         
               2.
            
            
               εκθέτει τις παρατηρήσεις του στο ψήφισμα που ακολουθεί·
            
         
               3.
            
            
               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον διευθυντή της Ευρωπαϊκής Αστυνομικής Ακαδημίας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).
            
         
      
         
            Ο Πρόεδρος
         
         Martin SCHULZ
      
      
         
            Ο Γενικός Γραμματέας
         
         Klaus WELLE
      
   
   
      (1)  ΕΕ C 366 της 15.12.2011, σ. 134.
   
      (2)  ΕΕ L 248 της 16.9.2002, σ. 1.
   
      (3)  ΕΕ L 256 της 1.10.2005, σ. 63.
   
      (4)  ΕΕ L 357 της 31.12.2002, σ. 72.
   ΠΑΡΑΡΤΗΜΑ
   
      ΣΥΣΤΑΣΕΙΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΤΑ ΠΡΟΗΓΟΥΜΕΝΑ ΕΤΗ
   
   
               Ευρωπαϊκή Αστυνομική Ακαδημία
            
            
               2006
            
            
               2007
            
            
               2008
            
            
               2009
            
         
               Επιδόσεις
            
            
               ά.α.
            
            
               ά.α.
            
            
               ά.α.
            
            
               
                           —
                        
                        
                           Εκφράζει ανησυχίες για το ότι το Ελεγκτικό Συνέδριο εντόπισε σοβαρές αδυναμίες στους διοικητικούς και οικονομικούς κανόνες που διέπουν τις δαπάνες για τη διοργάνωση μαθημάτων και σεμιναρίων, κυρίως λόγω του αναθεωρημένου δημοσιονομικού κανονισμού της Ακαδημίας που δεν τέθηκε ποτέ σε ισχύ.
                        
                     
                           —
                        
                        
                           Συνιστά να παράσχει η Ακαδημία άμεση πρόσβαση στον αναλυτικό προϋπολογισμό της.
                        
                     
         
               Οικονομική και δημοσιονομική διαχείριση
            
            
               
                           —
                        
                        
                           Οι πιστώσεις του προϋπολογισμού δεν χρησιμοποιήθηκαν σύμφωνα με την αρχή της χρηστής δημοσιονομικής διαχείρισης
                        
                     
                           —
                        
                        
                           Το σύστημα σύναψης συμβάσεων δεν ήταν σύμφωνο με τις διατάξεις του δημοσιονομικού κανονισμού.
                        
                     
                           —
                        
                        
                           Η Ακαδημία δεν εισήγαγε τα απαιτούμενα συστήματα και διαδικασίες που θα της επέτρεπαν να εκπονήσει χρηματοοικονομική έκθεση σύμφωνα με τις απαιτήσεις του δημοσιονομικού κανονισμού πλαισίου που εφαρμόζεται στους οργανισμούς
                        
                     
                           —
                        
                        
                           Στον δημοσιονομικό κανονισμό της Ακαδημίας προβλέπεται η ανάγκη για λεπτομερείς κανόνες όσον αφορά την εφαρμογή του κανονισμού
                        
                     
            
               
                           —
                        
                        
                           Η Ακαδημία δεν συμμορφώνεται προς την αρχή της ενότητας και της αυθεντικότητας του προϋπολογισμού. (Ο προϋπολογισμός δεν περιέλαβε συνεισφορά 1 500 000 EUR που ελήφθησαν από την Επιτροπή το 2007 για την εφαρμογή του προγράμματος MEDA.)
                        
                     
                           —
                        
                        
                           Η Ακαδημία δεν συμμορφώνεται προς την αρχή της διαφάνειας
                        
                     
                           —
                        
                        
                           Το υψηλό ποσοστό μεταφορών (1 700 000 EUR) και ακυρώσεων πιστώσεων καταδεικνύει δυσχέρειες στη διαχείριση του προϋπολογισμού
                        
                     
                           —
                        
                        
                           Δεν είχαν συνταχθεί ούτε οι προσωρινοί λογαριασμοί ούτε η έκθεση σχετικά με τη δημοσιονομική και χρηματοοικονομική διαχείριση
                        
                     
                           —
                        
                        
                           Στον δημοσιονομικό κανονισμό της Ακαδημίας προβλέπεται η ανάγκη για λεπτομερείς κανόνες όσον αφορά την εφαρμογή του κανονισμού
                        
                     
                           —
                        
                        
                           Το σύστημα σύναψης συμβάσεων δεν ήταν σύμφωνο με τις διατάξεις του δημοσιονομικού κανονισμού
                        
                     
                           —
                        
                        
                           Διαπιστώθηκαν περιπτώσεις κατά τις οποίες χρησιμοποιήθηκαν πιστώσεις για τη χρηματοδότηση ιδιωτικών δαπανών ορισμένων υπαλλήλων της Ακαδημίας
                        
                     
            
               
                           —
                        
                        
                           Η Ακαδημία δεν συμμορφώθηκε προς την αρχή της ετήσιας διάρκειας του προϋπολογισμού (δηλαδή άνω των 2 700 000 EUR των πιστώσεων πληρωμών του 2008 χρειάσθηκε να μεταφερθούν στο επόμενο έτος)
                        
                     
                           —
                        
                        
                           Αδυναμίες στον προγραμματισμό και στην παρακολούθηση της εκτέλεσης του προϋπολογισμού
                        
                     
            
               
                           —
                        
                        
                           Άνω των 3 800 000 EUR των πιστώσεων του 2009 (43 % του συνόλου του προϋπολογισμού) μεταφέρθηκε στο 2010.
                        
                     
                           —
                        
                        
                           46 % των πιστώσεων που μεταφέρθηκαν από το 2008 έπρεπε να ακυρωθούν, κατάσταση που υποδηλώνει σοβαρές και επανεμφανιζόμενες αδυναμίες στον προγραμματισμό και στην παρακολούθηση της εκτέλεσης του προϋπολογισμού και αντιβαίνει στην αρχή της ετήσιας διάρκειας
                        
                     
                           —
                        
                        
                           Για το 2008, 31 % του προϋπολογισμού έπρεπε να μεταφερθεί στο επόμενο έτος
                        
                     
                           —
                        
                        
                           Σημαντικές καθυστερήσεις και σφάλματα όσον αφορά την κατάρτιση των προσωρινών λογαριασμών για το 2009
                        
                     
         
               Διαδικασία σύναψης συμβάσεων
            
            
               ά.α.
            
            
               ά.α.
            
            
               ά.α.
            
            
               Ανησυχία σχετικά με τη συνεχή μη συμμόρφωση προς τον δημοσιονομικό κανονισμό όσον αφορά τους κανόνες σύναψης δημόσιων συμβάσεων. Σημαντικό μέρος του συνολικού προϋπολογισμού της Ακαδημίας περιέχει παρατυπίες.
            
         
               Ανθρώπινοι πόροι
            
            
               ά.α.
            
            
               ά.α.
            
            
               ά.α.
            
            
               
                           —
                        
                        
                           Αρκετές αδυναμίες όσον αφορά την επιλογή προσωπικού.
                        
                     
                           —
                        
                        
                           Θεωρεί απαράδεκτο ότι:
                           
                                       —
                                    
                                    
                                       τα όρια που θα έπρεπε να πληρούν οι υποψήφιοι καθορίζονταν μετά την αξιολόγηση και την κατάταξη των υποψηφίων·
                                    
                                 
                                       —
                                    
                                    
                                       οι ερωτήσεις που ετίθεντο στις συνεντεύξεις συχνά είχαν προετοιμαστεί μετά την εξέταση των αιτήσεων·
                                    
                                 
                                       —
                                    
                                    
                                       η τεκμηρίωση των διαδικασιών ήταν ανεπαρκής·
                                    
                                 
                     
                           —
                        
                        
                           Εκφράζει ανησυχίες σχετικά με πρακτικές που δεν επιτρέπονται δυνάμει του κανονισμού υπηρεσιακής κατάστασης των υπαλλήλων της ΕΕ ή είναι παράνομες
                        
                     
         
               Εσωτερικός έλεγχος
            
            
               ά.α.
            
            
               
                           —
                        
                        
                           Απουσία προτύπων εσωτερικού ελέγχου και αναποτελεσματική παρακολούθηση του προϋπολογισμού
                        
                     
                           —
                        
                        
                           Διαπιστώθηκαν περιπτώσεις κατά τις οποίες χρησιμοποιήθηκαν πιστώσεις για τη χρηματοδότηση ιδιωτικών δαπανών ορισμένων υπαλλήλων της Ακαδημίας
                        
                     
            
               
                           —
                        
                        
                           Ο λογιστικός έλεγχος δείγματος αναλήψεων υποχρεώσεων έδειξε ότι, σε τρεις περιπτώσεις, δεν υφίστατο διαδρομή ελέγχου με την οποία να ανιχνευθεί η δημοσιονομική εκτέλεση
                        
                     
                           —
                        
                        
                           Δεν διενεργήθηκε ακόμη εξωτερικός έλεγχος για τις περιπτώσεις αυτές
                        
                     
            
               Σημειώνει ότι η απαλλαγή για την εκτέλεση του προϋπολογισμού της Ακαδημίας θα πρέπει να βασίζεται περισσότερο στις επιδόσεις της καθ’ όλη τη διάρκεια του έτους
            
          ---documentbreak--- 
   
               17.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 286/158
            
         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   το οποίο περιέχει τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αστυνομικής Ακαδημίας για το οικονομικό έτος 2010
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τους τελικούς ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2010,
            
         
               —
            
            
               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Αστυνομικής Ακαδημίας για το οικονομικό έτος 2010, συνοδευόμενη από τις απαντήσεις της Ακαδημίας (1),
            
         
               —
            
            
               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),
            
         
               —
            
            
               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
            
         
               —
            
            
               έχοντας υπόψη την απόφαση 2005/681/ΔΕΥ του Συμβουλίου, της 20ής Σεπτεμβρίου 2005, για την ίδρυση της Ευρωπαϊκής Αστυνομικής Ακαδημίας (ΕΑΑ) (3), και ιδίως το άρθρο 16,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94 αυτού,
            
         
               —
            
            
               έχοντας υπόψη την απόφαση της Επιτροπής C(2011)4680, της 30ής Ιουνίου 2011, με την οποία συναινεί σε εξαίρεση την οποία ζήτησε η Ευρωπαϊκή Αστυνομική Ακαδημία από τον κανονισμό (ΕΚ, Ευρατόμ) αριθ. 2343/2002,
            
         
               —
            
            
               έχοντας υπόψη την έκθεση της Ευρωπαϊκής Αστυνομικής Ακαδημίας της 12ης Ιουλίου 2010 σχετικά με την επιστροφή ιδιωτικών δαπανών (10/0257/KA),
            
         
               —
            
            
               έχοντας υπόψη τον εξωτερικό έλεγχο τον οποίο ανέθεσε η Ευρωπαϊκή Αστυνομική Ακαδημία (αριθ. σύμβασης CEPOL/2010/001) σχετικά με την επιστροφή ιδιωτικών δαπανών,
            
         
               —
            
            
               έχοντας υπόψη την τελική έκθεση σχετικά με την εξωτερική αξιολόγηση πενταετίας της Ευρωπαϊκής Αστυνομικής Ακαδημίας (αριθ. σύμβασης CEPOL/CT/2010/002),
            
         
               —
            
            
               έχοντας υπόψη την ετήσια έκθεση δραστηριοτήτων της Γενικής Διεύθυνσης Δικαιοσύνης, Ελευθερίας και Ασφάλειας για το 2009,
            
         
               —
            
            
               έχοντας υπόψη την 4η έκθεση προόδου της Ευρωπαϊκής Αστυνομικής Ακαδημίας σχετικά με την εκτέλεση του πολυετούς σχεδίου δράσης (ΠΕΣ) για την περίοδο 2010-2014,
            
         
               —
            
            
               έχοντας υπόψη την έκθεση του Ελεγκτικού Συνεδρίου σχετικά με την εκτέλεση του πολυετούς σχεδίου δράσης (ΠΕΣ) για την περίοδο 2010-2014,
            
         
               —
            
            
               έχοντας υπόψη το σημείωμα της Υπηρεσίας Εσωτερικού Ελέγχου (IAS) με ημερομηνία 4 Ιουλίου 2011 [αριθ. αναφοράς (2011) 722479] για την 3η έκθεση προόδου σχετικά με την εκτέλεση του πολυετούς σχεδίου δράσης (ΠΕΣ) της Ευρωπαϊκής Αστυνομικής Ακαδημίας για την περίοδο 2010-2014,
            
         
               —
            
            
               έχοντας υπόψη την έκθεση και τα παραρτήματά της της Ευρωπαϊκής Αστυνομικής Ακαδημίας σχετικά με την εφαρμογή του ψηφίσματος του Ευρωπαϊκού Κοινοβουλίου με τίτλο «Απαλλαγή 2009: Ευρωπαϊκή Αστυνομική Ακαδημία»,
            
         
               —
            
            
               έχοντας υπόψη την έκθεση της Ευρωπαϊκής Αστυνομικής Ακαδημίας σχετικά με την εφαρμογή του εγχειριδίου προμηθειών για την περίοδο 1η Ιουλίου 2010 – 1η Ιουλίου 2011 και το παράρτημά της,
            
         
               —
            
            
               έχοντας υπόψη το άρθρο 77 και το παράρτημα VI του Κανονισμού του,
            
         
               —
            
            
               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0119/2012),
            
         
               Α.
            
            
               λαμβάνοντας υπόψη ότι η Ευρωπαϊκή Αστυνομική Ακαδημία («Ακαδημία») συνεστήθη το 2001 και από 1ης Ιανουαρίου 2006 έλαβε τη μορφή κοινοτικού οργανισμού κατά την έννοια του άρθρου 185 του δημοσιονομικού κανονισμού, εμπίπτοντας έτσι στις διατάξεις του δημοσιονομικού κανονισμού πλαισίου για τους οργανισμούς,
            
         
               β.
            
            
               λαμβάνοντας υπόψη ότι το Ελεγκτικό Συνέδριο στις εκθέσεις του σχετικά με τους ετήσιους λογαριασμούς της Ακαδημίας για τα οικονομικά έτη 2006 και 2007 και 2009 διατύπωσε επιφυλάξεις στη γνωμοδότησή του όσον αφορά τη νομιμότητα και κανονικότητα των υποκείμενων πράξεων με το σκεπτικό ότι οι διαδικασίες σύναψης συμβάσεων δεν ήταν σύμφωνες με τις διατάξεις του δημοσιονομικού κανονισμού,
            
         
               Γ.
            
            
               λαμβάνοντας υπόψη ότι το Ελεγκτικό Συνέδριο, στην έκθεσή του σχετικά με τους ετήσιους λογαριασμούς της Ακαδημίας για το οικονομικό έτος 2008, περιέλαβε αναφορά με έμφαση επί ειδικού θέματος στη γνωμοδότησή του όσον αφορά την αξιοπιστία των λογαριασμών, χωρίς ωστόσο να διατυπώνει ρητά επιφυλάξεις, εξέδωσε δε γνωμοδότηση με επιφυλάξεις όσον αφορά τη νομιμότητα και κανονικότητα των υποκείμενων πράξεων,
            
         
               Δ.
            
            
               λαμβάνοντας υπόψη ότι στην απόφασή του της 7ης Οκτωβρίου 2010 το Κοινοβούλιο αρνήθηκε να χορηγήσει απαλλαγή στον διευθυντή της Ακαδημίας για την εκτέλεση του προϋπολογισμού της Ακαδημίας για το οικονομικό έτος 2008,
            
         
               Ε.
            
            
               λαμβάνοντας υπόψη ότι στην απόφαση της 10ης Μαΐου 2011 το Κοινοβούλιο αποφάσισε να αναβάλει την απόφασή του να χορηγήσει απαλλαγή στον διευθυντή της Ακαδημίας όσον αφορά την εκτέλεση του προϋπολογισμού της Ακαδημίας για το οικονομικό έτος 2009 (5) και εν συνεχεία χορήγησε την απαλλαγή με την απόφασή του της 25ης Οκτωβρίου 2011 (6),
            
         
               ΣΤ.
            
            
               λαμβάνοντας υπόψη ότι για πρώτη φορά από τότε που η Ακαδημία έγινε οργανισμός, στην έκθεσή του σχετικά με τους ετήσιους λογαριασμούς της Ακαδημίας για το οικονομικό έτος 2010, το Ελεγκτικό Συνέδριο εξέδωσε γνώμη χωρίς επιφυλάξεις σχετικά με την αξιοπιστία αλλά και νομιμότητα και κανονικότητα των υποκείμενων πράξεων·
            
         
               Ζ.
            
            
               λαμβάνοντας υπόψη ότι το Ελεγκτικό Συνέδριο στην έκθεσή του σχετικά με την εκτέλεση του πολυετούς σχεδίου δράσης (ΠΕΣ) για την περίοδο 2010-2014 δήλωνε ότι η Ακαδημία προχωρεί με βάση τα ορόσημα που ορίζονται στο ΠΕΣ της,
            
         
               Η.
            
            
               λαμβάνοντας υπόψη ότι στο σημείωμά της με ημερομηνία 4 Ιουλίου 2011 προς τον διευθυντή της Ακαδημίας η IAS δήλωνε ότι, παρόλο που η περιγραφή στην έκθεση προόδου σχετικά με την εκτέλεση του πολυετούς σχεδίου δράσης (ΠΕΣ) της Ακαδημίας παραμένει αρκετά γενικόλογη, παρέχει σαφή επισκόπηση της κατάστασης των διαφόρων οροσήμων και πρέπει επομένως να αποτελέσει ικανοποιητική βάση ενημέρωσης των διαφόρων ενδιαφερόμενων κύκλων συμφερόντων,
            
         
               Θ.
            
            
               λαμβάνοντας υπόψη ότι με την απόφαση C(2011)4680, της 30ής Ιουνίου 2011, η Επιτροπή εκχώρησε στην Ακαδημία εξαίρεση από τις διατάξεις του άρθρου 74β του κανονισμού (ΕΚ, Ευρατόμ) αριθ. 2343/2002,
            
         
               Ι.
            
            
               λαμβάνοντας υπόψη ότι ο προϋπολογισμός της Ακαδημίας για το 2010 ήταν 7 800 000 EUR σε σύγκριση με 8 800 000 EUR το 2009, πράγμα που αντιπροσωπεύει μείωση κατά 11,4 %· λαμβάνοντας υπόψη ότι η συνεισφορά της Ένωσης στον προϋπολογισμό της Ακαδημίας για το 2010 ανήλθε σε 7 800 000 EUR (7),
            
         
      Δημοσιονομική και χρηματοοικονομική διαχείριση — Γενικές παρατηρήσεις
   
   
               1.
            
            
               σημειώνει ότι η Ακαδημία ισχυρίζεται ότι το οικονομικό έτος 2010 χαρακτηρίσθηκε από έλλειψη επαρκών οικονομικών πόρων λόγω της περικοπής 1 000 000 EUR στη συνεισφορά της Ένωσης στον προϋπολογισμό της Ακαδημίας· εκπλήσσεται από την άποψη αυτή, ιδιαίτερα σε καιρό κρίσης, καθώς η καλή διαχείριση εξασφαλίζει σωστή και οικονομικώς αποδοτική χρησιμοποίηση του διαθέσιμου προϋπολογισμού και λαμβάνοντας υπόψη ότι 31,6 % του προϋπολογισμού της Ακαδημίας για το 2010 μεταφέρθηκε στο 2011·
            
         
               2.
            
            
               αναγνωρίζει ωστόσο, βάσει των δηλώσεων της Επιτροπής, ότι το 2009 η συνολική συνεισφορά της Ένωσης στην Ακαδημία ανήλθε σε 8 800 000 EUR από τα οποία 7 800 000 EUR χρηματοδοτήθηκαν από τον προϋπολογισμό του 2009 και ότι το απομένον υπόλοιπο 1 000 000 EUR χρηματοδοτήθηκε στην πραγματικότητα από τα έσοδα για ειδικό προορισμό του 2007 που προήλθαν από την είσπραξη του πλεονάσματος της Ακαδημίας για το έτος 2007· σημειώνει, βάσει των δηλώσεων της Επιτροπής, ότι για το 2010 πρότεινε μείωση της συνεισφοράς 2010 για την Ακαδημία στο επίπεδο των πιστώσεων που ψηφίσθηκαν το 2009, δηλαδή 7 800 000 EUR λόγω του χαμηλού ποσοστού εκτέλεσης του προϋπολογισμού για το 2008· ενθαρρύνει ωστόσο την Ακαδημία να εισαγάγει σαφή διάκριση μεταξύ των διαφόρων συνιστωσών της συνεισφοράς της Ένωσης στον προϋπολογισμό της Ακαδημίας στους τελικούς ετήσιους λογαριασμούς·
            
         
               3.
            
            
               λαμβάνει υπό σημείωση βάσει των τελικών ετήσιων λογαριασμών της Ακαδημίας για το οικονομικό έτος 2010 ότι παρατηρήθηκαν ανεπάρκειες στην κατάρτιση των μεμονωμένων προϋπολογισμών και αναλήψεων υποχρεώσεων για μαθήματα και σεμινάρια, πράγμα που είχε ως αποτέλεσμα πιστώσεις για τις οποίες είχε αναληφθεί υποχρέωση το 2010 να διατεθούν για την κάλυψη δαπανών του 2009· υπενθυμίζει στην Ακαδημία ότι η κατάσταση αυτή αντιβαίνει στην αρχή της ετήσιας διάρκειας του προϋπολογισμού· ζητεί από την Ακαδημία να λάβει μέτρα για να αποφευχθεί η επανάληψη παρόμοιων ανεπαρκειών στο μέλλον·
            
         
               4.
            
            
               σημειώνει βάσει της ετήσιας έκθεσης δραστηριοτήτων 2010 της Ακαδημίας ότι αναλήφθηκαν υποχρεώσεις σε ποσοστό 99,56 % των πιστώσεων αναλήψεων υποχρεώσεων· σημειώνει επίσης ότι χρησιμοποιήθηκε το 46 % των πιστώσεων πληρωμών αλλά ότι τα τελικά ποσά της χρήσης του τίτλου III (Επιχειρησιακές δαπάνες) αναμενόταν ότι θα είναι διαθέσιμα μόνον στο τέλος του 2011· λαμβάνει υπό σημείωση ότι οι τελικοί ετήσιοι λογαριασμοί της Ακαδημίας του 2010 αναφέρουν ποσοστό πιστώσεων που εκτελέσθηκαν ύψους 59,12 % το 2010·
            
         
               5.
            
            
               αναγνωρίζει ότι η νέα δομή διαχείρισης και διοίκησης της Ακαδημίας, ανταποκρινόμενη στο αίτημα του Κοινοβουλίου για δράση, έλαβε μέτρα για να αντιμετωπίσει τις διαπιστωθείσες ανεπάρκειες μετά τις σοβαρές παρατυπίες στην εκτέλεση του προϋπολογισμού για το έτος 2009·
            
         
               6.
            
            
               εφιστά την προσοχή στο γεγονός ότι, μολονότι το Ελεγκτικό Συνέδριο θεώρησε ότι οι πράξεις που καταγράφονται στους ετήσιους λογαριασμούς της Ακαδημίας είναι νόμιμες και κανονικές, τονίζει εντούτοις ότι, όσον αφορά τις δαπάνες για τη διοργάνωση μαθημάτων και σεμιναρίων, η διαδικασία για την έγκριση των δηλώσεων δαπανών που αφορούν τέτοιου είδους δραστηριότητες δεν ήταν αρκούντως αυστηρή, ιδίως όσον αφορά την πληρότητα των δικαιολογητικών· επισημαίνει ότι, σύμφωνα με την απάντηση της Ακαδημίας, οι υποχρεωτικές απαιτήσεις για να υποβληθεί ένας πλήρως υπογεγραμμένος κατάλογος συμμετεχόντων κατά την υποβολή οικονομικών εκθέσεων και δηλώσεων δαπανών θεσπίστηκαν με την απόφαση 11/2011/GB του διοικητικού συμβουλίου της Ακαδημίας της 10ης Μαρτίου 2011·
            
         
               7.
            
            
               λαμβάνει υπό σημείωση ότι, σύμφωνα με την απόφαση 11/2011/GB, η ρύθμιση σχετικά με την επιστροφή των εξόδων για τις δραστηριότητες της Ακαδημίας αναθεωρήθηκε σε μεγάλο βαθμό και αποσαφηνίστηκαν διάφορα μέτρα για την αυστηρή εκτέλεση του δημοσιονομικού κανονισμού και την εφαρμογή μιας αυστηρά πειθαρχημένης προσέγγισης για τις επιλέξιμες δαπάνες, συμπεριλαμβανομένων και εκείνων περί υποχρεωτικής αναφοράς·
            
         
               8.
            
            
               λυπάται που, πριν από την έγκριση της απόφασης 34/2010/GB του διοικητικού συμβουλίου της Ακαδημίας στις 29 Σεπτεμβρίου 2010, δεν επιβλήθηκε η εφαρμογή καταληκτικών ημερομηνιών για την επιστροφή των δαπανών, με αποτέλεσμα να μην υπάρξει ουσιαστικά καλύτερη τήρηση αυτών των ημερομηνιών· υπενθυμίζει ότι η υπέρβαση των προθεσμιών είναι ένας από τους σοβαρούς παράγοντες που εμποδίζουν τη χρηστή δημοσιονομική διαχείριση· λαμβάνει υπό σημείωση το γεγονός ότι, σύμφωνα με την απόφαση 34/2010/GB, δεν θα επιστραφεί κανένα ποσό για αιτήσεις που παρελήφθησαν μετά τις καταληκτικές ημερομηνίες· καλεί δε την Ακαδημία να τηρεί ενήμερη την αρμόδια για τη χορήγηση απαλλαγής αρχή σχετικά με την εφαρμογή της απόφασης 34/2010/GΒ·
            
         
               9.
            
            
               αναγνωρίζει τη δήλωση της Ακαδημίας σύμφωνα με την οποία η Επιτροπή περικόπτει τον προϋπολογισμό 2010 της Ακαδημίας κατά 1 000 000 EUR, ενώ τονίζει ότι το ποσό που διατέθηκε για το 2010 είναι το ίδιο με του 2009·
            
         
      Μεταφορά πιστώσεων στο επόμενο έτος
   
   
               10.
            
            
               σημειώνει βάσει των τελικών ετήσιων λογαριασμών της Ακαδημίας για το οικονομικό έτος 2010 ότι 2 469 984,20 EUR από τις αναληφθείσες πιστώσεις, που αντιπροσωπεύουν το 31,6 % του προϋπολογισμού 2010 της Ακαδημίας, μεταφέρθηκαν στο 2011· υπενθυμίζει στην Ακαδημία ότι η κατάσταση αυτή αντιβαίνει στην αρχή της ετήσιας διάρκειας του προϋπολογισμού·
            
         
               11.
            
            
               εκφράζει τη λύπη του για το γεγονός ότι το Ελεγκτικό Συνέδριο δεν αναφέρει τις μεταφερθείσες πιστώσεις στην έκθεσή του σχετικά με τους ετήσιους λογαριασμούς της Ακαδημίας για το οικονομικό έτος 2010·
            
         
               12.
            
            
               ανησυχεί που, μολονότι το Ελεγκτικό Συνέδριο κατάφερε να λάβει εύλογες εγγυήσεις ότι οι ετήσιοι λογαριασμοί της Ακαδημίας για το οικονομικό έτος 2010 είναι αξιόπιστοι όσον αφορά όλα τα ουσιαστικά σημεία, το Ελεγκτικό Συνέδριο διαπίστωσε ότι το 2010 χρειάσθηκε να ακυρωθούν πάνω από 1 600 000 EUR, που ισοδυναμούν με το 48 % των πιστώσεων που μεταφέρθηκαν από το 2009· υπενθυμίζει στην Ακαδημία ότι η κατάσταση αυτή αντιβαίνει στην αρχή της ετήσιας διάρκειας του προϋπολογισμού και μπορεί να περιορισθεί με καλύτερο προγραμματισμό και παρακολούθηση της εκτέλεσης του προϋπολογισμού της με σκοπό να ελαχιστοποιηθεί η μεταφορά πιστώσεων στο επόμενο έτος· ζητεί επομένως από την Ακαδημία να πάρει αποτελεσματικά μέτρα στο θέμα αυτό·
            
         
               13.
            
            
               λαμβάνει υπό σημείωση, ωστόσο, την απάντηση της Ακαδημίας στην οποία δηλώνει ότι, για να μην επαναληφθεί η κατάσταση που περιγράφει το Ελεγκτικό Συνέδριο, η μεταφορά πιστώσεων 2010 πραγματοποιήθηκε με αυστηρά κριτήρια με σκοπό την ελαχιστοποίηση των ακυρώσεων το 2011.
            
         
               14.
            
            
               σημειώνει, σύμφωνα με την Ακαδημία, ότι το 2010 η Ακαδημία καθιέρωσε εβδομαδιαίες συνεδριάσεις δημοσιονομικής διαχείρισης με σκοπό να βελτιώσει την εκτέλεση και τον έλεγχο του προϋπολογισμού και ότι τον Ιούνιο 2011 όλες οι αναλήψεις υποχρεώσεων που εκκρεμούσαν επανεξετάστηκαν, προκειμένου να υπάρξει καλύτερη παρακολούθηση του τρόπου χρήσης του προϋπολογισμού και βελτιστοποίηση της εκτέλεσης του προϋπολογισμού 2011· καλεί, επομένως, το Ελεγκτικό Συνέδριο και την Υπηρεσία Εσωτερικού Ελέγχου να διαβεβαιώσουν το Κοινοβούλιο σχετικά με τις πραγματικές βελτιώσεις επ’ αυτού και να δηλώσουν ότι είναι έτοιμα προς λειτουργία όλα τα μέσα προγραμματισμού και παρακολούθησης·
            
         
      Διαδικασίες σύναψης συμβάσεων
   
   
               15.
            
            
               σημειώνει ότι στις 8 Ιουνίου 2010 η Ακαδημία ενέκρινε εγχειρίδιο προμηθειών για εσωτερική χρήση, όπως ζήτησε το Κοινοβούλιο στην απαλλαγή που χορήγησε στην Ακαδημία για το 2008· σημειώνει επίσης ότι το εγχειρίδιο αυτό τέθηκε σε ισχύ την 1η Ιουλίου 2010 και ότι ορίσθηκε συντονιστής δημόσιων συμβάσεων·
            
         
      Πληρότητα της εσωτερικής καταχώρισης εξόδων αποστολής
   
   
               16.
            
            
               καλεί την Ακαδημία να ενημερώσει την αρμόδια για την απαλλαγή αρχή όσον αφορά την εκτέλεση της «πολύ σημαντικής» σύστασης της Υπηρεσίας Εσωτερικού Ελέγχου σχετικά με την πληρότητα της εσωτερικής καταχώρισης εξόδων αποστολής·
            
         
      Οι δραστηριότητες της Ακαδημίας
   
   
               17.
            
            
               σημειώνει βάσει των παρατηρήσεων του Ελεγκτικού Συνεδρίου ότι οι δαπάνες για τη διοργάνωση μαθημάτων και σεμιναρίων αποτελούν σημαντικό τμήμα του προϋπολογισμού της Ακαδημίας· αναγνωρίζει ότι η διαδικασία της Ακαδημίας για την έγκριση των δηλώσεων δαπανών που αφορούν τέτοιου είδους δραστηριότητες δεν ήταν αρκούντως αυστηρή, ιδίως όσον αφορά την πληρότητα των δικαιολογητικών·
            
         
               18.
            
            
               λαμβάνει ωστόσο υπό σημείωση τη δήλωση της Ακαδημίας ότι βελτίωσε την υποβολή εκθέσεων και τον έλεγχο επί των δραστηριοτήτων της και αναθεώρησε τη διαδικασία έγκρισης των δηλώσεων δαπανών και των δικαιολογητικών τους, συγκεκριμένα με τα ακόλουθα μέσα:
               
                           —
                        
                        
                           θέσπιση υποχρεωτικών απαιτήσεων για να υποβληθεί ένας πλήρως υπογεγραμμένος κατάλογος συμμετεχόντων κατά την υποβολή οικονομικών εκθέσεων και δηλώσεων δαπανών,
                        
                     
                           —
                        
                        
                           αναθεώρηση και αποσαφήνιση της ρύθμισης σχετικά με την επιστροφή εξόδων για τις δραστηριότητες της Ακαδημίας,
                        
                     
                           —
                        
                        
                           αυστηρή εφαρμογή της καταληκτικής ημερομηνίας πέραν της οποίας η αίτηση επιστροφής δεν θα γίνεται αποδεκτή, στοιχείο που εισήχθη στις 29 Σεπτεμβρίου 2010,
                        
                     
                           —
                        
                        
                           διοργάνωση νέου κύκλου κατάρτισης για τους διευθυντές διοργάνωσης μαθημάτων, με σκοπό να βελτιωθεί ο έλεγχος των μαθημάτων καθώς και η ποιότητα των αρχείων πληρωμών,
                        
                     
                           —
                        
                        
                           εκτέλεση το 2011 εκ των υστέρων επαληθεύσεων των μαθημάτων της Ακαδημίας,
                        
                     
                           —
                        
                        
                           επαλήθευση τεσσάρων δραστηριοτήτων του 2010 στη Σουηδία και έξι στο Ηνωμένο Βασίλειο, εκ των οποίων μία είχε σχέση με δραστηριότητα του 2010 και πέντε με δραστηριότητες του 2011·
                        
                     ζητεί από την Υπηρεσία Εσωτερικού Ελέγχου να παράσχει στην αρμόδια για την απαλλαγή αρχή εμπεριστατωμένη αξιολόγηση αυτών των αλλαγών που εισήγαγε η Ακαδημία·
            
         
               19.
            
            
               αναγνωρίζει την απόφαση της Επιτροπής C(2011)4680 με την οποία η Επιτροπή συναινεί στο αίτημα της Ακαδημίας περί τροποποίησης του δημοσιονομικού κανονισμού με τη θέσπιση άρθρου (του άρθρου 74γ), το οποίο προβλέπει απόκλιση από τον κανονισμό (ΕΚ, Ευρατόμ) αριθ. 2343/2002 που αφορά τον αποκλεισμό από υποβολή προσφορών σε σχέση με την επιλογή εμπειρογνωμόνων εκπαίδευσης, προκειμένου να χρησιμοποιούνται εμπειρογνώμονες από τα εθνικά αστυνομικά εκπαιδευτικά ιδρύματα·
            
         
      Σφάλματα στις λογιστικές εγγραφές
   
   
               20.
            
            
               καλεί την Ακαδημία να ενημερώσει το Κοινοβούλιο για το επίπεδο εκτέλεσης των νέων 16 προτύπων εσωτερικού ελέγχου της Επιτροπής (ICS) που εγκρίθηκαν από το διοικητικό συμβούλιο (ΔΣ) της Ακαδημίας και αντικαθιστούν τα προηγούμενα ICS·
            
         
      Πιστώσεις που χρησιμοποιούνται για τη χρηματοδότηση ιδιωτικών δαπανών
   
   
               21.
            
            
               αναγνωρίζει ότι διενεργήθηκε εξωτερικός κατασταλτικός έλεγχος όσον αφορά τις πιστώσεις που χρησιμοποιήθηκαν για τη χρηματοδότηση ιδιωτικών δαπανών για τα έτη 2007 και 2008· σημειώνει βάσει των παρατηρήσεων της Ακαδημίας ότι η εντολή ανάκτησης με την οποία ζητήθηκε από τον πρώην διευθυντή να επιστρέψει το ποσό των 2 014,94 λιρών Αγγλίας (2 196,72 EUR) εισπράχθηκε τον Δεκέμβριο 2011· ζητεί από την Ακαδημία να συνεχίσει τη διεργασία ανάκτησης έως ότου ανακτηθούν πλήρως όλα τα ποσά·
            
         
      Πολυετές πρόγραμμα της Ακαδημίας για την περίοδο 2010-2014
   
   
               22.
            
            
               αναγνωρίζει ότι η Υπηρεσία Εσωτερικού Ελέγχου αξιολόγησε την εκτέλεση του πολυετούς σχεδίου δράσης (ΠΕΣ) της Ακαδημίας για την περίοδο 2010-2014, όπως είχε ζητήσει η αρμόδια για την απαλλαγή αρχή· σημειώνει ότι μέχρι τα τέλη Σεπτεμβρίου 2010, 19 από τα 44 ορόσημα ολοκληρώθηκαν ενώ 18 ορόσημα βρίσκονται σε φάση υλοποίησης σύμφωνα με το χρονοδιάγραμμα και άλλα 7 ανέμεναν την έναρξη υλοποίησης·
            
         
               23.
            
            
               λαμβάνει επίσης υπό σημείωση τη δήλωση της Υπηρεσίας Εσωτερικού Ελέγχου σύμφωνα με την οποία μερικά σημεία στο ΠΕΣ δεν είναι σαφή και ότι η υποβολή στοιχείων περί προόδου δεν είναι πάντα αρκετά ακριβής για να επιτρέπει σε κάποιον να κατανοήσει με σαφήνεια τι ακριβώς συνεπάγονται τα μεμονωμένα ορόσημα από άποψη συγκεκριμένων δράσεων· αναγνωρίζει επιπλέον ότι η Υπηρεσία Εσωτερικού Ελέγχου εντόπισε επικάλυψη μεταξύ των οροσήμων, πράγμα που καθιστά δυσχερή την αξιολόγηση της συνολικής τελικής κατάστασης ορισμένων σχετικών δράσεων· αναγνωρίζει τη δήλωση της Ακαδημίας ότι το ΠΕΣ ενημερώθηκε σύμφωνα με τις συστάσεις της Υπηρεσίας Εσωτερικού Ελέγχου και τις βελτιώσεις που ενσωματώθηκαν στην τρίτη έκθεση προόδου η οποία εγκρίθηκε από το ΔΣ στις 8 Δεκεμβρίου 2010· καλεί λοιπόν την Υπηρεσία Εσωτερικού Ελέγχου να επιβεβαιώσει ότι η ενημερωμένη έκθεση προόδου για το ΜΑΡ της Ακαδημίας αντικατοπτρίζει σωστά τις συστάσεις της·
            
         
      Εσωτερικός έλεγχος
   
   
               24.
            
            
               αναγνωρίζει, βάσει των παρατηρήσεων της Υπηρεσίας Εσωτερικού Ελέγχου, ότι η πολύ σημαντική σύσταση σχετικά με την πληρότητα της εσωτερικής καταχώρισης εξόδων αποστολής αναφέρεται ότι έχει υλοποιηθεί από την Ακαδημία και επί του παρόντος εξετάζεται από την εν λόγω υπηρεσία· καλεί την Ακαδημία και την Υπηρεσία Εσωτερικού Ελέγχου να ενημερώσει την αρμόδια για την απαλλαγή αρχή σχετικά με τα αποτελέσματα της εξέτασης·
            
         
               25.
            
            
               λαμβάνει υπό σημείωση ότι η Υπηρεσία Εσωτερικού Ελέγχου διενήργησε αυτοαξιολόγηση κινδύνων στον τομέα των ΤΠ με στόχο τον εντοπισμό και την αξιολόγηση των βασικών κινδύνων στον τομέα των ΤΠ στην Ακαδημία· σημειώνει ότι η Υπηρεσία Εσωτερικού Ελέγχου εντόπισε τους κύριους κινδύνους σε σχέση με: τη στρατηγική ΤΠ, το σύστημα ηλεκτρονικού δικτύου (e-Net), τη διαχείριση δεδομένων και την εξάρτηση από άτομα· καλεί επομένως την Ακαδημία να λάβει τα κατάλληλα μέτρα για να εξετάσει και να προλάβει αυτούς τους κινδύνους·
            
         
               26.
            
            
               σημειώνει ότι το κλιμάκιο εσωτερικού ελέγχου (IAC), συμβουλευτικό όργανο του ΔΣ, δεν βρήκε ουσιώδη σφάλματα στους λογαριασμούς της Ακαδημίας για το 2010 κατά τον λογιστικό έλεγχο που διενήργησε·
            
         
      Διοίκηση και διαρθρωτικές ανεπάρκειες
   
   
               27.
            
            
               υπογραμμίζει ότι οι δαπάνες διοίκησης της Ακαδημίας είναι υψηλές σε αντιπαραβολή με τις δραστηριότητές της· χαιρετίζει επομένως τις προσπάθειες της Ακαδημίας να μειώσει τις δαπάνες διοίκησής της κατά την 25η συνεδρίαση του ΔΣ τον Ιούνιο 2001, όταν συμφωνήθηκε ότι πρέπει να έχουν καταργηθεί όλες οι επιτροπές του ΔΣ μέχρι το 2012 και ότι όλες οι ομάδες εργασίας του ΔΣ πρέπει να υποβληθούν σε κριτική ανάλυση·
            
         
               28.
            
            
               σημειώνει επίσης, βάσει των απαντήσεων της Ακαδημίας, ότι τα ακόλουθα μέτρα εφαρμόζονται στον τομέα της διοίκησης:
               
                           —
                        
                        
                           από το 2012 το ΔΣ θα συνεδριάζει μόνον δύο φορές το χρόνο ενώ οι επείγουσες αποφάσεις μεταξύ των συνεδριάσεων θα λαμβάνονται με γραπτή διαδικασία και θα συζητιούνται σε συνεδριάσεις μέσω του Διαδικτύου·
                        
                     
                           —
                        
                        
                           το ΔΣ θα επικεντρωθεί μόνον στα καθήκοντα που του έχουν ανατεθεί από την ιδρυτική απόφαση της Ακαδημίας, ενώ τα άλλα καθήκοντα που επιβάρυναν κατά το παρελθόν το ΔΣ θα τα αναλάβει ο διευθυντής·
                        
                     
                           —
                        
                        
                           κάθε κράτος μέλος ενθαρρύνεται να στέλνει το πολύ δύο εκπροσώπους σε κάθε συνεδρίαση του ΔΣ·
                        
                     
                           —
                        
                        
                           η Ακαδημία θα μεριμνήσει για τις ταξιδιωτικές ρυθμίσεις για τους συμμετέχοντες που πληρούν τις προϋποθέσεις επιστροφής εξόδων, ώστε να εξασφαλισθεί ότι χρησιμοποιούνται τα πλέον οικονομικά μέσα με σκοπό να καταργηθεί η διεργασία επιστροφής εξόδων μετά τη συνεδρίαση·
                        
                     
         
               29.
            
            
               αναμένει με ενδιαφέρον την πρόταση που θα υποβάλει η Επιτροπή, τροποποιώντας τη νομική βάση της Ακαδημίας και την έκβαση των διαπραγματεύσεων ανάμεσα στο Κοινοβούλιο και το Συμβούλιο·
            
         
               30.
            
            
               σημειώνει επιπλέον ότι η τελική έκθεση σχετικά με την εξωτερική αξιολόγηση πενταετίας της Ακαδημίας διαπιστώνει ότι υπάρχει θέμα μετεγκατάστασης της Ακαδημίας·
            
         
               31.
            
            
               επικροτεί την απόφαση 24/2011/GB του διοικητικού συμβουλίου της Ακαδημίας της 15ης Ιουνίου 2011 περί κατάργησης των υφιστάμενων επιτροπών από 1ης Ιανουαρίου 2012, που θα έχει ως αποτέλεσμα να μειωθεί η επικάλυψη μεταξύ διαφορετικών δομών· καλεί το ΔΣ να λάβει δραστικές αποφάσεις σχετικά με τις υφιστάμενες ομάδες εργασίας· υπενθυμίζει ότι το άρθρο 10 παράγραφος 10 της απόφασης 2005/681/ΔΕΥ προβλέπει ότι το ΔΣ μπορεί να αποφασίζει, «εφόσον είναι απολύτως απαραίτητο», να συγκροτεί ομάδες εργασίας προκειμένου να διατυπώνουν συστάσεις, να αναπτύσσουν και να προτείνουν οποιοδήποτε άλλο συμβουλευτικό καθήκον που το ΔΣ κρίνει αναγκαίο·
            
         
               32.
            
            
               λαμβάνει υπό σημείωση την απάντηση της Ακαδημίας ότι ο κανονισμός της τροποποιήθηκε και μειώνει τον αριθμό των τακτικών συνεδριάσεων του ΔΣ σε μία ανά προεδρία, ενώ περιορίζει το μέγεθος των εθνικών αντιπροσωπειών, καθώς κάθε κράτος μέλος ενθαρρύνεται να αποστέλλει σε κάθε συνεδρίαση το πολύ δύο αντιπροσώπους·
            
         
               33.
            
            
               σημειώνει ότι η απαλλαγή για την εκτέλεση του προϋπολογισμού της Ακαδημίας θα πρέπει να συνεχίσει να βασίζεται στην απόδοση της Ακαδημίας καθ’ όλη τη διάρκεια του έτους.
            
         
               34.
            
            
               εφιστά την προσοχή στις συστάσεις από προηγούμενες εκθέσεις απαλλαγής, όπως ορίζονται στο παράρτημα που επισυνάπτεται στο παρόν ψήφισμα·
            
         
               35.
            
            
               παραπέμπει, όσον αφορά τις άλλες παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 10ης Μαΐου 2012 (8) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.
            
         
      (1)  ΕΕ C 366 της 15.12.2011, σ. 134.
   
      (2)  ΕΕ L 248 της 16.9.2002, σ. 1.
   
      (3)  ΕΕ L 256 της 1.10.2005, σ. 63.
   
      (4)  ΕΕ L 357 της 31.12.2002, σ. 72.
   
      (5)  ΕΕ L 250 της 27.9.2011, σ. 260.
   
      (6)  ΕΕ L 313 της 26.11.2011, σ. 17.
   
      (7)  ΕΕ L 64 της 12.3.2010, σ. 1047.
   
      (8)  Κείμενα που εγκρίθηκαν, P7_ΤΑ(2012)0164 (βλέπε σελίδα 388 της παρούσας Επίσημης Εφημερίδας).